Çağlar Ertuğrul. Çağlar Ertuğrul (, 1987-yil 5-noyabrda tugʻilgan) – turkiyalik aktyor. Hayoti. Çağlar Ertuğrul 1987-yil 5-noyabrda Turkiyaning Izmir shahrida dunyoga keldi. Oilasi Kipr va Bolgariyadan koʻchib kelgan. 2005-yilda Bornova Anadolu litseyini tamomlagan. 2011-yilda Koç universitetini bitirgan. Aynan universitetda oʻqiyotgan vaqtida, u birinchi marta tiyatr dunyosi bilan tanishdi . Karyerasi. 2009-yil universitetda oʻqiyotgan vaqtlarida ilk bora "Romeo va Juliet" nomli tiyatr sahnasida rol ijro etdi. Shundan soʻng, bir qancha tiyatr sahnalarida koʻrinish berdi. Universitetni bitirganidan keyin, Vahide Gördümning akademiyasida 1 yil oʻqidi. 2012-yilda Dağ nomli kinoda bosh rolda, bir askar rolini ijro etdi. Filmning byujeti 170,000 lira ekan, foydasi 3 million liraga yetdi. 2021-2022-yillarda TRT 1 kanalida efirga uzatilgan Teşkilat nomli serialda bosh rolni ijro etdi. Serial yuksak reytinglar oldi. Ushbu roli orqali u Oltin kapalak mukofotlarining Eng yaxshi erkak aktyori nominatsiyasida gʻolib boʻldi. U Haluk Bilginerdan soʻng Oltin kapalak mukofotlarining ikki xil kategoriyasida gʻalaba qozongan erkak aktyorga aylandi. Teşkilat serialida 2 mavsum rol ijro etgan aktyor, suratga olish jarayonida olgan jarohati sababli, serialdan ayrildi. Aktyor BlueTV tomonidan suratga olinayotgan Magarsus seriali uchun vazn olayotgani xabar berildi.